רפאל פלח

רפאל (רפי) פלח הוא ספורטאי פאראלימפי.

ביוגרפיה 
פלח נולד בלוב ואחרי הקמת המדינה עלה מטריפולי בגיל שנה. למד ברמת גן ובקיץ 1965 גויס לחיל הנדסה. אחרי קורס קצינים היה קצין חבלה בדרגת סגן ומפקד מחלקה בפלוגה מבצעית. במלחמת ששת הימים פיקד על יחידה לפינוי שדות מוקשים במסלול ההתקדמות של האוגדה בפיקודו של אריאל שרון. אחרי המלחמה עסקו בפינוי אלפי מוקשים מאזור בארותיים ומשם עברו לפינוי מוקשים ברמת הגולן.

ב-7 באוגוסט 1967 נפצע מהתפוצצות מוקש ואיבד את הראייה. הוא נעזר בכלב נחייה והשתקם בבית הלוחם תל אביב. ב-1976 ו-1980 השתתף בתחרויות אתלטיקה (הדיפת כדור ברזל, קפיצה לרוחק וריצה) באולימפיאדות הנכים. באולימפיאדות ב-1980 וב-1992 היה חבר בנבחרת הכדורשער. בישראל התחרה גם בג'ודו וב-1978 השתתף באליפות ישראל.

פלח עומד בראש נציגות העוורים של ארגון נכי צה"ל והוא חבר ועד של בית הלוחם תל אביב. בעמותת חיל ההנדסה הקרבית הוא איש קשר עם הפצועים. אחרי שנפגע עבד במרכזית הטלפונים של משרד הביטחון. בעידוד של יקותיאל גרשוני הוא השלים לימודים בחוג להיסטוריה של אוניברסיטת תל אביב ומאוחר יותר למד עבודה סוציאלית. היה חבר בוועד המנהל של הספרייה המרכזית לעיוורים ולבעלי לקויות ראייה.    

הוא נשוי-בשנית, אב לארבעה וסב לנכדים.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 

אתלטים ישראלים באולימפיאדת הנכים טורונטו (1976)
אתלטים ישראלים במשחקים הפאראלימפיים ארנהם (1980)
ג'ודוקא ישראלים
הודפי כדור ברזל ישראלים
ישראלים ילידי לוב
קופצים לרוחק ישראלים
ספורטאים פאראלימפיים ישראלים
ספורטאים נכי צה"ל
בוגרי אוניברסיטת תל אביב
שחקני כדורשער ישראלים במשחקים הפאראלימפיים ברצלונה (1992)
שחקני כדורשער ישראלים במשחקים הפאראלימפיים ארנהם (1980)
ישראלים שנולדו במאה ה-20